|  |  |
| --- | --- |
| **Grŵp:** Sbaeneg Blwyddyn 11 | **Amser:** 1 awr / gwers ddwbl o bosibl |
| **Amcanion y wers:**  Deall a thrafod materion amgylcheddol.  Ymarfer sgiliau darllen gan ddatblygu sgiliau metawybyddol. | |
| **Cysylltiad â dysgu blaenorol:**  Wrth astudio pwnc 'Y Dref', mae'r myfyrwyr eisoes wedi dysgu manteision ac anfanteision byw yn eu tref nhw. Mae'r wers hon yn canolbwyntio ar y materion amgylcheddol sy'n effeithio ar eu tref nhw a'r byd (problemau, achosion, canlyniadau, datrysiadau). | **Adnoddau:**  Mira 4 – tudalen 163  Cyflwyniad PowerPoint "Cambios medioambientales" (Materion amgylcheddol) |
| **Gweithgareddau dysgu:**  **Ysgogiad** – Rhoi dechrau a diwedd brawddegau mewn parau yn gyflym (iaith a ddysgwyd eisoes)   * Trafodaeth mewn parau/grwpiau er mwyn cyfieithu'r ymadroddion newydd yn gywir * Chwarae rôl * Ffocws ar ramadeg – rhagenwau gwrthrych uniongyrchol   **Adolygiad** o'r sgiliau meddwl a ddefnyddiwyd yn ystod y dasg ysgogi wrth roi'r geiriau newydd mewn parau   * Darllen aml-ddewis – cardiau 4 lliw   Tasg feddwl ddwbl cyd-ddibynnol: **Ble mae'r anawsterau yn y dasg hon?**  1) Maen nhw'n trafod a yw'r strategaethau darllen a ddefnyddiwyd hyd yn hyn yn briodol, yn berthnasol ac yn ddigonol er mwyn **deall** y datganiadau ynglŷn â materion amgylcheddol.  **Sut gallwn ni wella ein dulliau meddwl nawr?**  2) Maen nhw nawr yn rhannu strategaethau er mwyn datrys yr ymarfer aml-ddewis – Ydy'r datganiad yn cyfeirio at achos, problem, canlyniad neu ddatrysiad?  **Pa fath o ddull meddwl sydd ei angen arnom ni nawr?**  **Sesiwn lawn** – tasg 'I orffen'  Mae'r myfyrwyr yn myfyrio ar y strategaethau darllen a'r sgiliau meddwl y maen nhw wedi'u meithrin yn ystod y wers. Yn y pen draw, mae'r dasg 'I orffen' yn rhoi syniad i'r athro/athrawes pa un ai a ddatblygwyd dulliau meddwl neu beidio, a sut y gwnaed hyn. | |

|  |
| --- |
| **Gwahaniaethu:**   * Mae'r myfyrwyr yn gweithio mewn grwpiau/parau o allu cymysg * Mae matiau geirfa ar gael * Mae pob tasg wedi'i dylunio i fod yn fwy heriol na'r dasg ddiwethaf er mwyn cynnig darpariaeth ar gyfer pob math o allu, gan gynnwys deunydd CA3 [Mira 3] ac UG/Safon Uwch, sydd o fewn cyrraedd pawb drwy eiriau cytras [mae materion amgylcheddol yn un o'r prif bynciau ar y cwrs U2] |
| **Cyfleoedd i ddatblygu metawybyddiaeth:**  **Yn y wers Sbaeneg CA4 hon sy'n canolbwyntio ar faterion amgylcheddol**, rwy'n datblygu sgiliau metawybyddol tra bod y myfyrwyr yn meithrin gwybodaeth estynedig o'r pwnc drwy ddarllen. Mae'r wers yn annog y myfyrwyr i ailgylchu iaith a gramadeg a ddysgwyd eisoes. **"Sut rydym ni'n mynd i'r afael â'r dasg?"** Maen nhw'n cysylltu, cymharu ac yn rhagfynegi ystyr geirfa newydd, yn ogystal â dadansoddi a chymhwyso rheolau gramadegol. Mae'r rhain yn strategaethau angenrheidiol er mwyn deall pob math o ddeunyddiau darllen mewn iaith dramor, gan gynnwys cwestiynau mewn arholiadau. |